Gjendja e lirisë së shtypit në Turqi; situata e karikaturistëve politikë
Si shumë gazetarë të tjerë në Turqi, karikaturistët politikë e kanë vuajtur shtypjen e lirisë së medias nga presidenti Erdogan. Përshkruajmë sot rastin e njërit prej karikaturistëve më të njohur të Turqisë dhe se si i është përshtatur ai punës nën presion
Karikaturistët politikë në Turqi përballen me sfida, njëlloj si kolegët e tyre gazetarë. Ju njohim me njërin prej tyre. Atyre që e shohin në rrugë nuk do t’u shkonte mendja kurrë se Tuncay Akgün është luftëtar i vijës së frontit në betejën për lirinë e shtypit në Turqi. Ai nuk është komentator gazetash, nuk drejton grupe politike dhe as nuk shfaqet në televizione. Por, nga zyra e tij e vogël në Stamboll, ai bën që vizatimet e tij të flasin. Akgün është karikaturist politik dhe bashkë-themelues i revistës satirike LeMan, e njohur për kopertinat fshikulluese dhe humorin therës. Është një nga revistat e përjavshme më të njohura të Turqisë që thumbon pa frikë qeverinë. "", thotë zoti Akgün. Si kryeredaktor i revistës, Akgün ka skicuar qindra kopertina. Është një sfidë që kërkon t’i përgjigjesh ndryshimit të shpejtë të ngjarjeve. “”, thotë ai. Satira politike dhe karikatura kanë qenë prej kohësh një pjesë e kulturës së Turqisë, një traditë më e vjetër se vetë Republika. Në vitet 1870, karikaturisti i parë politik i vendit, Teodor Kasap, vizatoi të prangosur personazhin e një drame të famshme turke. Ishte një lutje për lirinë e shprehjes. Dhe kjo bëri që ai të përfundonte në burg. Një varg i gjatë karikaturistësh ndoqën shembullin e tij. Vizatimet e tyre shtuan mençuri dhe kritikë në ligjërimin politik, e bënë më të kuptueshëm. Ashtu si Teodor Kasap, ata paguan një çmim, veçanërisht nën regjimin e Erdoganit. “”, thotë Lisel Hintz, Profesore e Asociuar, në Shkollën e Studimeve të Avancuara Ndërkombëtare të Universitetit Johns Hopkins. Ashtu si Akgün, karikaturisti Musa Kart nuk mendon se Erdogani është mbi kritikën. Karikaturat e tij therëse e bënë Presidentin të padisë Musa Kartin dy herë për shpifje, të dyja herët pa sukses. Megjithatë Erdogani nuk dorëzohet. Kjo seri ilustrimesh e karikaturistit Pedro Molina dhe të tjerë tregon përpjekjet e Erdoganit për t’i mbyllur gojën artistit, i cili është fitues i disa çmimeve. Pas grushtit të dështuar të shtetit në vitin 2016, prokurorët turq ngritën akuzë kundër Kartit dhe kolegëve të tij në gazetën opozitare Cumhuriyet. Akuza ishte: ndihmë për një organizatë terroriste të armatosur, pa qenë anëtar i saj. Megjithë protestat në të gjithë botën, dhe pasi apelimet e tij dështuan, Kart u burgos në prill 2019. "", thotë zoti Akgün. "", thotë avokatja e Gazetës Cumhuriyet, Fikret Ilkiz. Zoti Akgün ka arritur të qëndrojë jashtë burgut nën regjimin e Erdoganit, por një nga kopertinat e tij, e publikuar pak ditë pas përpjekjes për grusht shteti, bëri që një turmë e zemëruar të sulmonte zyrat e revistës LeMan. Turma pretendonte se kopertina fyente presidentin - një krim sipas ligjit turk - duke e portretizuar atë si një lojtar pokeri që vinte civilët përballë puçistëve. Postimet në rrjetet sociale e ndezën më tej zemërimin. “N", tregon ai. Fuqia e karikaturave është e tillë që mund të nxisë dhunë, si sulmi vdekjeprurës ndaj zyrave të revistës satirike Charlie Hebdo në Paris, një reagim ndaj vizatimeve të Profetit Muhamed. Karikaturistët në të gjithë globin u përgjigjën me solidaritet, duke përfshirë revistën LeMan. , thotë zoti Akgün. “”, thotë Matt Wuerker, karikaturist politik me revistën Politico. Zoti Akgün i njeh rreziqet dhe është bërë më i kujdesshëm. "”, thotë ai. Por frika nuk e ndal Akgünin të flasë kundër qeverisë. Dhe ai do të vazhdojë të rezistojë çdo javë, si një luftëtar që përdor lapsin, që flet në emër të lirisë me vizatimet e tij. Tuncay Akgün vazhdon punën si kryeredaktor në revistën LeMan. Ashtu si karikaturistët dhe gazetarët e tjerë turq, ai mbetet objekt i përndjekjes.